2. NŪDARBEIBA
Kas ir Dīvs?
1. Deļkuo Dīvs ir juopīlyudz?
Eistais Dīvs ir vysa Radeituojs. Jam nabeja suokuma i nikod nabyus gola. (Psalms 90:2.) Lobuo viests, kas ir Bībelē, ir nu juo. (1. Timotejam 1:11.) Tai kai Dīvs ir devs dzeiveibu, mums ir juopīlyudz vīneigi jis. Izlosi Apokalipsis 4:11.
2. Kaids ir Dīvs?
Nivīns cylvāks nikod nav redziejs Dīvu, deļtuo ka Dīvs ir gors – daudz augstuoka dzeiveibys forma nakai cylvāki iz zemis. (Jōņa 4:24.) Vys jau īpazeit Dīvu mes varim vārojūt juo radeitū pasauli. Pīmāram, puču i augļu daudzveideiba paruoda juo mīlesteibu i gudreibu. Grandiozais Vysums līcynoj par Dīva spāku. Izlosi Romīšim 1:20.
Vēļ vairuok uzzynuot par Dīvu mes varim nu Bībelis. Pīmāram, tamā ir stuosteits, kas Dīvam pateik i kas nā, kai jis izatur pret cylvākim i kai jis reikojās vysaiduos situacejuos. Izlosi Psalmu 103:7–10.
3. Voi Dīvam ir vuords?
Jezus saceja: ”Myusu Tāvs, kurs esi dabasūs, slaveits lai tūp Tovs vōrds.” (Mateusa 6:9.) Koč i Dīvam ir daudz titulu, tok vuords jam ir tikai vīns. Vysaiduos volūduos tys teik izrunuots vysaiž. Latgaliski Dīva vuords teik izrunuots kai ”Jehova” (daži tū izrunoj kai ”Jahve”). Izlosi Marka 12:29, 30, Grieķu rakstu Jaunās pasaules tulkojums.
Nu daudzim Bībelis tulkuojumim Dīva vuords ir izjimts i aizvītuots ar titulim Kungs i Dīvs. Bet tod, kod Bībele tyka saraksteita, Dīva vuords tamā beja apmāram 7000 reižu. Kod Jezus vuiceja cylvākus, jis dareja zynomu Dīva vuordu. Izlosi Jōņa 17:26.
4. Voi Jehova par mums guodoj?
Voi tys, ka pasaulī ir tik daudz cīsšonu, nūzeimoj, ka Dīvam Jehovam ir vysleidza, kas ar mums nūteik? Kaidi dūmoj, ka Dīvs uzlīk mums cīsšonys, lai myus puorbaudeitu, bet tys tai nav. Izlosi Jākuba 1:13.
Dīvs ir devs cylvākim breivu grybu. Voi nav pateikami, ka mums ir izvēle, voi mes gribim kolpuot Dīvam voi nā? (Jozuas 24:15.) Tok daudzi sovu breiveibu izmontoj, kab dareitu cytim ļaunu, deļtuo i ir tik daudz cīsšonu. Jehovam ir suopeigi redzēt itaidu nataisneibu. Izlosi 1. Mozus 6:5, 6.
Dīvs Jehova par mums guodoj. Jis gryb, lai myusu dzeive byutu laimeiga. Dreizumā jis dareis golu vysom cīsšonom i tim, kas tuos izraisa. Tam, ka Jehova niu pīļaun cīsšonys, ir pamatuots īmeslis. Kaids? Tys ir paskaidruots 8. nūdarbeibā. Izlosi 2. Pītera 2:9; 3:7, 13.
5. Kai mes varim tyvuotīs Dīvam?
Jehova myus aicynoj jam tyvuotīs, runojūt ar jū lyugšonuos. Jis interesejās par kotru personeigi. (Psalms 65:3; 145:18.) Jis ar lobu pruotu mums pīdūd. Jis redz, ka mes cenšamēs dareit tū, kas jam ir pateikams, pat jo mums tys na vysod izadūd. Koč i asam napilneigi, mes varim izveiduot tyvys attīceibys ar Dīvu. Izlosi Psalmu 103:12–14; Jākuba 4:8.
Jehova ir devs mums dzeiveibu, deļtuo mums jis ir juomīļoj vairuok par vysim. (Mateusa 22:37.) Lai paruodeitu mīlesteibu pret Dīvu, mums ir juosavuica par jū nu Bībelis, juodora tū kū jis prosa, i tod myusu attīceibys ar jū paliks vys vēļ tyvuokys. Izlosi 1. Timotejam 2:4; 1. Jōņa 5:3.
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn